text: 3 Kay tiempo ancianosqa jatun ruwayta japʼinku. Imajtinchus qhawanku chay ovejasqa mana paykunajtachu, manaqa Jehovajta, Jesucristojtawan, pichus nerqa "sumaj michej" kasqanta (Juan 10:11). Chay ovejasqa "preciowan" rantisqa karqanku, nisunman "Cristoj qhapaj yawarninwan" (1 Cor. 6:20; 1 Ped. 1:18, 19). Jesusqa ovejasninta munakusqanrayku, paykunarayku kausayninta wañuyman jaywarqa. Chayrayku, ancianosqa mana qonqanankuchu tiyan "jatun Michej" Jesuspa ovejasninta qhawashasqankuta, paymantaj cuentata qonanku kasqanta (Heb. 13:20, 21).